Kakaši Hatake

**Kakaši Hatake** (はたけカカシ, *Hatake Kakashi*) je šinobi Sela sakrivenog u lišću poreklom iz klana Hatake. Postao je naširoko poznat po svetu šinobija kao **Kakaši od Šaringana** (写輪眼のカカシ, *Sharingan no Kakashi*), i njegov talenat, sposobnosti i iskustvo su ga učinili jednim od najvećih šinobija u istoriji Konohe. Kakaši je kao vođa tima 7 trenirao tri izuzetno moćna šinobija i obezbedio sigurnu budućnost svom selu, učivši ih timskom radu, lekciji koju je naučio od svog prijatelja iz detinjstva, Obita Učihe. Po završetku Četvrtog svetskog rata šinobija, Kakaši je preuzeo poziciju **šestog hokagea** (六代目火影, *Rokudaime Hokage*).

## Izgled

Kakaši jako liči na svog oca, toliko da ih je nekoliko ljudi u određenim slučajevima pomešalo. Ima šiljatu sivu kosu koja mu pada na levu stranu, crne oči i obično opušten izraz lica. Tokom Trećeg svetskog rata šinobija izgubio je levo oko, i zadobio ožiljak na tom mestu. Oko je ubrzo zamenjeno Šaringanom, koji pokriva trakom za glavu kada ga ne koristi. Nakon što mu je Naruto tokom Četvrtog rata šinobija stvorio prvobitno oko kada mu je Madara Učiha ukrao Šaringan, Kakaši više ne pokriva levo oko već drži svoju traku za glavu ravno na čelu. Od ranog detinjstva i gotovo stalno, nosi masku koja sprečava da se vidi veći deo njegovog lica. Čak su i njegovi ninkeni tako retko viđali njegovo lice da se većina njih ne seća kako izgleda bez maske. U nekoliko navrata se videlo njegovo lice, prikazano je da ima mali mladež na levoj strani ispod usta. Smatran je za veoma zgodnog muškarca, što se vidi iz reakcije Teučija i Ajame kada su videli njegovo lice.

* Kakaši za vreme Trećeg svetskog rata šinobija.
* Kakaši za vreme svoje karijere u Anbuu.
* Kakaši tokom prvog i drugog dela.
* Kakaši u *Naruto: Poslednjem filmu*.
* Kakaši u odori hokagea.
1/5
U prvom i drugom delu, Kakaši je nosio standardnu uniformu Sela lišća koja se sastojala od nindža prsluka, tamnoplavih pantalona i majice dugih rukava. Takođe, na rukama nosi rukavice bez prstiju sa metalnim štitnicima. Njegov izgled se nije mnogo promenio nakon Četvrtog svetskog rata šinobija, osim što ima crvenu traku sa grbom klana Uzumaki na levom bicepsu, čizme umesto sandala i redizajnirani prsluk Sela lišća. Kadži "六火" (što doslovno znači "šesta vatra") stoji na njegovim leđima, i i znak je njegove titule kao šestog hokagea. U svečanim prilikama nosi odoru hokagea: tradicionalni kapu i haori, zajedno sa crvenim kimonom do poda, kao i belim pojasom oko struka. Na poleđini ogrtača, Kakaši ima kadži "六代目火影" (što znači "šesti hokage).

Tokom Trećeg svetskog rata šinobija, Kakaši je nosio crnu majicu sa belim prugama na sredini rukava i dodatni slojem rukava preko, metalne štitnike za ruke, kožne kaiševe oko leđa i grudi i tamne pantalone. Pre nego što je uništen, tanto njegove porodice - mač bele čakre bio je smešten u maloj futroli na sredini njegovih leđa. Tokom svoje karijere u Anbuu, nosio je jednostavno plavo odelo sa sivim pancirom, sandale i štitnike za ruke koji su išli od šake lakata. Njegova maska lisice imala je crvene i crne oznake oko očiju, jagodica i usta. Takođe, i nakon napuštanja Anbua ostala mu je crvena tetovaža plamička na levom ramenu.

Kada se maskirao u Skea, skinuo je traku za glavu i svoju masku. Umesto toga, nosio je čupavu sivkasto-smeđu periku, siva kontaktna sočiva, ljubičastu šminku preko očiju sa mrljama iste boje ispod njih kako bi sakrio ožiljak. Takođe, nosio je i dugačak zeleni kaput, ljubičastu maramu i sive pantalone.

## Sposobnosti

Prema rečima mnogih viskoko rangiranih nindži, Kakaši je jedan od najjačih šinobija koje je Selo lišća ikada imalo. Kao dete, bio je najtalentovaniji u generaciji o čemu svedoči činjenica da je akademiju završio sa pet, postao čunin sa šest, a džonin sa svega trinaest godina. Takođe, više od šest godina bio je član, a kasnije i kapetan Anbu jedinica, i za to vreme je postao toliko dobar u ubijanju da je zbog svoje svireposti dobio nadimak **hladnokrvni Kakaši** (冷血カカシ, *Reiketsu Kakashi*).

U okršajima sa članovima Akackija, kriminalcima s-ranga, pokazao je znatne rezultate: Itači Učiha je za njega tvrdio da je vrlo opasan protivnik, savetovavši Kisamea Hošigakija da nikako ne ulazi u borbu sa njim; Deidari je uspeo da otkine ruku i natera ga na povlačenje; borio se ravnopravno protiv Kakuza i Hidana, dok ga je Pein smatrao velikom pretnjom po svoju organizaciju. Tokom Četvrtog svetskog rata šinobija, porazio je mnoge oživljene nindže među kojima su i neki od mačevalaca magle i džindžurikiji; a suočio se i sa Obitom Učihom, koji je imao Mangekjo Šaringan i Rinegan. Kakaši je cenjen ne samo zbog svojih borbenih sposobnosti, već i zbog veština izvrsnog vođe, što mu je donelo nekoliko nominacija za poziciju hokagea pre nego što je to i postao. Takođe, Hagoromo Ocucuki, mudrac šest staza potvrdio je Kakašijve kvalitete kao učitelja, vođe i prijatelja, smatrajući da bez njega, tim 7 ne bi uspeo da porazi Kaguju Ocucuki.

Godinama nakon završetka rata, iako nije više imao Šaringan, Kakaši je razvio mnoge nove tehnike i značajno ojačao u odnosu na svoje slavno doba; višestruko proširivši svoje rezerve čakre i unapredivši svoje postojeće sposobnosti. Štaviše, Kakašijeva snaga u toku njegove vladavine kao hokagea, toliko je velika da je rečeno da bi mogao zauzeti čitavu jednu naciju.

### Fizičke predispozicije i čakra

U početku, po njegovom sopstvenom priznanju, Kakašijeve rezerve čakre su bile prosečne. U prvom delu, mogao je da koristi Sečivo munje svega tri puta, a borba od nekolio sati sa korišćenjem Šaringana bila je za njega toliko iscpljujuća da bi ga ostavila bez svesti. Ipak, kroz drugi deo, postepeno, njegove rezerve čakre su rasle, toliko da je tokom Četvrtog rata šinobija mogao da koristi Sečivo munje i Kamui više puta kao i da se služi Šaringanom tokom svih bitaka u kojima se uzastopno borio u trajanju od preko 2 dana. U kasnijim godinama, kada je preuzeo poziciju hokagea, Kakaši je dodatno proširio svoje rezerve čakre, do te mere da je mogao da stvori toliko veliki zid blata da njime okruži čitavo jedno selo i održava ga više od 24 sata, kao i da koristi tehniku ljubičaste munje više puta bez problema.

Za vreme svoje službe u Anbu-u, Kakaši je postao sposoban da se nečujno približi neprijateljima s leđa, ostavši neprimećen čak i od drugih Anbu operativaca. Takođe, njegovo večito nadmetanje sa Moćnim Gajem osiguralo mu je i veliku veštinu u tajdžicuu; u kojem je mogao da parira protivnicima kao što su Obito, Kakuzu i Hidan u bliskoj borbi. Kakaši može da otvori najmanje jednu od osam unutrašnjih kapija, kao i da koristi Primarni lotus. Dovoljno je jak da polomi Peinov crni prijemnik čakre, nosi i koristi Kubikiribočo satima bez zamaranja; kao i dovoljno brzih refleksa da zaustavi Saskeov Čidori i Narutov Rasengan istovremeno. Kakašijeva brzina je uvek bila jedna od njegovih najvećih prednosti; čak do te mere da po dobijanju oba Mangekjo Šaringana od Obita, Kaguja Ocucuki koja je korisnik dva dojdžicua nije mogla da isprati njegove napade.

### Nindžicu

Kakašijeva primarna i najrazvijenija nindža veština je nindžicu. Pomoću svog Šaringana, uspeo je da kopira preko hiljadu različitih tehnika, od manje složenih pa do vrlo opasnih, dobivši tako nadimak **Kakaši – nindža duplikant**  (コピー忍者のカカシ, *Kopī Ninja no Kakashi*). Sa ovakvim arsenalom tehnika i svojim dugogodišnjim iskustvom, Kakaši može da izađe na kraj sa gotovo bilo kakvim protivnikom. Savladao je Rasengan, tehniku koja zahteva visok nivo oblikovanja čakre, a u stanju je da izvede i tehniku pečaćenja, što je pohvalio čak i Oročimaru, jedan od sanina.

Kakaši ima svoje ninkene, nindža lovačke pse koji je uzgajao otkad su bili štenad; i koje može prizvati. A animeu je prikazano je da ih je koristio tokom Trećeg svetskog rata šinobija. Na bojnom polju, može da prizove jednog ili više njih da mu donesu stvari, ili da za njega dostave poruke. Češće ih koristi za praćenje, pronalaženje puteva ili traženje ciljeva po mirisu. Rečeno je da Kakašijevi ninkeni imaju bolji osećaj za miris nego Kiba Inuzuka.

#### Transformacije prirode

Kakaši može da korsti svih pet osnovnih transformacija prirode, kao i Jin i Jang stil. Može da izvede vodene tehnike i na mestima gde nema vode, praveći vrtlog, vodenog zmaja ili odbrambeni zid. Koristeći zemljani stil, može se kretati pod zemljom ili stvoriti jedan ili više zidova od blata kako bi zaštitio sebe i druge od napada. Nekoliko godina po završetku Četvrtog rata šinobija, Kakaši je naučio kako da ojača svoje zemljane tehnike kvarcem, učinivši ih tako otpornim na napade munjevitog stila. Takođe, koristeći vatreni stil, može stvoriti veliku vatrenu loptu ili pticu od vatre koja u dodiru sa vodom stvara isparenja.

Kakaši je poznat po svojoj veštini u korišćenju tehnika munjevitog stila. Nakon neuspelog pokušaja da doda Rasenganu munjevitu čakru, stvorio je Čidori, tehniku koja sakuplja munjevitu čakru u dlan i ubija protivnika ako pogodi vitalan organ. Nakon što je ovom tehnikom presekao munju na pola pre nego je dotakla zemlju, Kakaši je stvorio "Sečivo munje", poboljšanu i smrtonosniju verziju Čidorija. Takođe, može da stvori zver od munjevite čakre kojom može upravljati kako bi napao protivnika, munjevitog klona koji parališe metu prilikom kontakta, kao i lanac od munje kojim može preseći čak i ruke od čakre repatih zveri.

Po preuzimanju pozicije hokagea, stvorio je i usavršio svoju novu prepoznatljivu tehniku – Munjeviti stil: Ljubičasta munja, kojom sakuplja munjevitu čakru ljubičaste boje u dlan, i proizvesti nekoliko različitih efekata kao što su napad iz daljine, probadanje, presecanje, pojačavanje sopstvenih udaraca, ili propuštanje elektriciteta kroz telo kako bi izazvao trenutni šok protivniku. Za razliku od Čidorija i Sečiva munje, Kakaši ovu tehniku može koristiti bezbedno i bez propratnih posledica kao što je suženje vidnog polja.

#### Bukidžicu

Kakaši je vrlo vešt u korišćenju različitih vrsta oružja, od kojih su neka luk i strela, kusarigama, lanci, žice, kao i tanto kojim je naučio vešto da rukuje dok je bio član Anbu-a. Još kao veoma mlad, bio je vešt u kendžicuu, i mogao je da rukuje mačem bele čakre koji je dobio od svog oca Sakuma. Tokom Četvrtog rata šinobija, pokazao je da je sposoban da upravlja oružjem kao što je Kubikiribočo, uspevši da u borbi nadjača dvojici oživljenih mačevalaca magle. Takođe, pokazao je da može da se odbrani od Zabuzinog Kubikiribočoa i Hidanove trostruke kose služeći se samo jednim kunaijem.

### Dojdžicu

#### Šaringan

Kakaši je dobio Šaringan tokom Trećeg rata šinobija od Obita Učihe, nakon što je u borbi izgubio levo oko. Šaringan je postao njegova najprepoznatljivija moć, koja mu je donela nadimak **Kakaši od Šaringana** (写輪眼のカカシ, *Sharingan no Kakashi*). Šaringanom, Kakaši može tačno ponoviti bilo koji pokret koji vidi (za koje je njegovo telo sposobno), videti čakru i analizirati protivnikove poteze, kao i izvesti brojne tehnike iluzije koje Šaringan pruža. Budući da nije član klana Učiha, Kakaši ne može da deaktivira Šaringan, što dovodi do ubrzanog trošenja njegove čakre prilikom korišćenja. Iz tog razloga, Kakaši drži svoj Šaringan pokrivenim kada ga ne koristi kako bi ovo predupredio. Uprkos ovome, uspeo je da savlada Šaringan i njegove veštine u korišćenju ovog dojdžcua je pohvalio čak i Itači Učiha. Kakaši je izgubio Šaringan tokom Četvrtog rata šinobija nakon što mu je oko izvadio Madara Učiha. Ipak, tokom borbe tima 7 protiv Kaguje, Obitov duh se nakratko uselio u Kakašija što mu je omogućilo da koristi oba njegova Šaringana i pristupi svim njegovim moćima.

#### Mangekjo Šaringan

Kakaši je probudio Mangekjo Šaringan kada je slučajno ubio svoju prijateljicu i saborca Rin Noharu; iako ga je prvi put upotrebio tek petnaest godina kasnije. Sa svojim levim okom, Kakaši može da koristi Kamui dalekog dometa i stvori barijeru oko onoga što ugleda, i u početku, prebaci metu u Kamui dimenziju, da bi na kraju naučio kako to da koristi na sebi da bi putovao u Kamui dimenziju i iz nje. U početku je imao problema da pravilno uperi Kamui i pogodi metu, ali je poboljšao svoje veštine do te mere da može njime da usisa brze projektile. Kada je prvi put upotrebio ovu tehniku, morao je za to da se priprema i uložiti ogromnu količinu čakre. Ipak, s vremenom je stekao sposobnost da tehniku izvodi brže, dovoljno brzo da protivnik i ne primete ju je iskoristio.

Nakon što je izgubio Šaringan, Obitov duh se privremeno uselio u Kakašijevo telo, omogućavajući mu da koristi oba njegova Mangekja. Pored Kamuija dalekog dometa koji je prvobitno imao, dobio je i prostup moći Kamuija kratkog dometa, koji mu omogućava da svoje telo učini nedodirljivim tako da napadi prolaze kroz njega. Kombinujući ovu sposobnost sa Sečivom munje, Kakaši je mogao da zaobići svaku odbranu i napadne protivnika, ostaljajući ga nemoćnim da se odbrani od takvog napada. Uz pomoć oba Mangekjo Šaringana, Kakaši je uspeo da probudi perfektni Susano, koji može da leti, i da bude nedodirljiv pomoću Kamuija. Kakašijev Susano može da koristi mačeve ili šurikene od čakre koji prebacuju u Kamui dimenziju sve što preseku. Pored ovoga, Kakaši je dobio i čakru šest staza, koja mu je omogućila da koristi Mangekjo Šaringan bez posledica kao što su umaranje ili oštećenje vida.

### Inteligencija

Kakaši se vrlo često u borbi oslanja na Tehniku zamene i tehnike klona, čime se drži podalje dok posmatra protivnika i njegove sposobnosti. Čak i kada ne koristi ovaj sistem, ostaje oprezan u slučaju da protivnik ima njemu nepoznatu ili neobjašnjivu sposobnost, ispitivajući činjenice i tražeći mehanizme funkcionisanja protivničkih tehnika. Jednom kada prepozna protivnikovu slabost, Kakaši može brzo da smisli plan kako da je iskoristi, efikasno koristeći jedinstvene veštine svakog svog saborca u tu svrhu, kao što je pokazao u borbi protiv Peina. Njegovi planovi su obično izuzetno uspešni i minimalno rizični, zbog čaga je Kakaši često biran za vođu različitih odreda. Takođe se pokazao i kao veoma dobar učitelj, koji je, služeći se raznim neobičnim, ali efikasnim metodama mogao da potpomogne razvoj svojih učenika i njihovih sposobnosti u skladu sa njihovim talentima i veštinama.